hotchpotch/miracl-hf-unified huggingface dataset:
দৌলতদিয়া পতিতালয়
দৌলতদিয়া পতিতালয় বাংলাদেশের সবচেয়ে বড় গণিকালয়। এটি এশিয়ার সবচেয়ে বড় গণিকালয়গুলোর একটি। এখানে প্রায় চার হাজার যৌনকর্মী পতিতাবৃত্তি পেশায় জড়িত।
দৌলতদিয়া পতিতালয়টি বাংলাদেশের রাজবাড়ী জেলার অন্তর্গত গোয়ালন্দ উপজেলায় অবস্থিত। গোয়ালন্দ উপজেলার একটি ইউনিয়ন হলো দৌলতদিয়া। দৌলতদিয়া ফেরিঘাটে পতিতালয়টি অবস্থিত।
বাংলাদেশে অনুমোদিত কয়েকটি পতিতালয়ের মধ্যে দৌলতদিয়া পতিতালয় একটি। ১৯৮৮ সালের দিকে এটি প্রতিষ্ঠিত বলা হলেও উক্ত স্থানে বহুকাল আগে থেকেই পতিতাবৃত্তির সাথে জড়িত ব্যক্তিরা বসবাস করতেন এবং অনুমোদিত ও অবৈধ পতিতালয় হিসেবে বেআইনী ভাবে কার্যক্রম চালিয়ে আসছিলো। বর্তমানে এখানে দাপ্তরিক হিসেবে প্রায় দেড় হাজার যৌনকর্মী বসবাস করেন এবং প্রতিদিন প্রায় ২০০০ থেকে ৩০০০ জন ব্যক্তি এখানে যৌন সেবা নিতে আসেন।
দৌলতদিয়া পতিতালয়টি অনুমোদিত হলেও বিভিন্ন সময় এখানে আইন বহির্ভূত কার্যক্রম যেমন, বেআইনীভাবে জোরপূর্বক কোন মহিলাকে উক্ত পেশায় বাধ্য করা বা নারী পাচারের মত অভিযোগ রয়েছে। পতিতালয়ের অভ্যন্তরে নানা রকম মাদকদ্রব্য বিক্রয় ছাড়াও ঝুকিপূর্ণ ওষুধ সেবন, অপ্রাপ্তবয়স্ক যৌনকর্মী নিয়োগ, তাদের শারীরিক নির্যাতনসহ অনেক অমানবিক ও বেআইনী কার্যক্রম সংগঠিত হওয়ার অভিযোগ রয়েছে।
বিভিন্ন এনজিও এবং সামাজিক সংগঠন বিভিন্ন সময় মন্তব্য করেছে যে, যৌনকর্মীরা এখানে অস্বাথ্যকর পরিবেশে বসবাস করে এবং অনেক সময় বিভিন্নভাবে তাদের নির্যাতনের শিকার হতে হয়।
ফ্রাঙ্ক ওয়ার্ড
ফ্রান্সিস অ্যান্থনি ওয়ার্ড (; জন্ম: ২৩ ফেব্রুয়ারি, ১৯০৬ - মৃত্যু: ২৫ মার্চ, ১৯৭৪) নিউ সাউথ ওয়েলসের সিডনিতে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৬ থেকে ১৯৩৮ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়ার প্রতিনিধিত্ব করেছেন। দলে তিনি মূলতঃ লেগব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন ফ্রাঙ্ক ওয়ার্ড।
খেলোয়াড়ী জীবনের শুরুতে সিডনিভিত্তিক সেন্ট জর্জ ক্লাবের পক্ষে খেলে ব্রাডম্যানের ন্যায় তিনিও অগ্রসর হয়েছিলেন। এরপর অ্যাডিলেডে চলে যান। শেফিল্ড শিল্ডের ২৮ খেলায় সাউথ অস্ট্রেলিয়ার পক্ষে খেলে ১২০ উইকেট পান। রাজ্য দলটিতে সবগুলো খেলায় অংশ নিয়ে ১৮৭ উইকেট দখল করেছিলেন।
সমগ্র খেলোয়াড়ী জীবনে চারটি টেস্টে অংশগ্রহণের সুযোগ ঘটেছে ফ্রাঙ্ক ওয়ার্ডের। সবগুলো টেস্টেই অস্ট্রেলিয়ার প্রতিপক্ষ ছিল ইংল্যান্ড দল। ১৯৩৬ সালের অ্যাশেজ সিরিজে তিনটি ও ১৯৩৮ সালে ইংল্যান্ড সফরে একটি টেস্টে অংশ নেন।
৪ ডিসেম্বর, ১৯৩৬ তারিখে ইংল্যান্ডের বিপক্ষে টেস্ট অভিষেক ঘটে তাঁর। ব্রিসবেনে অনুষ্ঠিত অ্যাশেজ সিরিজের প্রথম টেস্টের দ্বিতীয় ইনিংসে ছয় উইকেট দখল করেছিলেন তিনি। ফ্রাঙ্ক ওয়ার্ড তাঁর অভিষেক টেস্টকে স্মরণীয় করে রাখেন। ব্রিসবেন টেস্টের দ্বিতীয় ইনিংসে ৪৬ ওভার বোলিং করে সফরকারী ইংরেজ দলের বিপক্ষে ৬/১০২ লাভ করেন। এরপর মেলবোর্নের তৃতীয় টেস্টে ব্যাট হাতে বেশ ভালো করেন। নাইট ওয়াচম্যান হিসেবে খেলেন। ফলশ্রুতিতে ব্রাডম্যান ও ফিঙ্গলটন জুটি ৩৪৬ রান তুলে। এভাবেই অস্ট্রেলিয়া দল দুই খেলায় পিছিয়ে থেকেও পরবর্তীতে ৩-২ ব্যবধানে সিরিজ জয়ে সক্ষমতা দেখায়।
১৯৩৮ সালের ইংল্যান্ড সফরে ১৯.২৭ গড়ে ৯২ উইকেট পান। ও’রিলি’র বদান্যতায় নটিংহামে সিরিজের প্রথম টেস্টে খেলার সুযোগ পান। পেন্টারের দ্বি-শতক, বার্নেট, কম্পটন ও হাটনের শতকের কল্যাণে স্বাগতিক দল ৬৫৮/৮ তুলে ইনিংস ঘোষণা করে। এ ইনিংসে তিনি কোন উইকেট লাভে সমর্থতা দেখাতে পারেননি।
ফ্রাঙ্ক ওয়ার্ড পরিচ্ছন্নমানের লেগ স্পিনার ছিলেন। তবে, দূর্ভাগ্যবশতঃ একই সময়ে অস্ট্রেলিয়ায় তাঁর সেরা প্রতিপক্ষরূপে ক্ল্যারি গ্রিমেট ও বিল ও’রিলি’র ধ্রুপদী ছন্দের সাথে তাল মিলাতে পারেননি। ওল্ডফিল্ড তাঁর সম্পর্কে মন্তব্য করেন যে, অপ্রতিদ্বন্দ্বী বোলার হিসেবে তিনি বলকে সেরা দক্ষতা প্রদর্শনের মাধ্যমে শূন্যে ফেলতেন। ফলশ্রুতিতে তাঁর টেস্টে অংশগ্রহণ বেশ সীমিত পর্যায়ের ছিল।
২৫ মার্চ, ১৯৭৪ তারিখে ৬৮ বছর বয়সে নিউ সাউথ ওয়েলসের ব্রুকলিনে ফ্রাঙ্ক ওয়ার্ডের দেহাবসান ঘটে।
তাসুকু হনজো
তিনি সাইটোকিন্স: আইএল-৪ ও আইএল-৫ এর আণবিক শনাক্তকরণের জন্য প্রখ্যাত। ক্লাস সুইচ রিকম্বিনেশন ও সোমাটিক হাইপারমিউটেশনের জন্য প্রয়োজনীয় এক্টিভেশন-ইন্ডিউজড সাইটিডিন ডিমিনিজ আবিষ্কারের জন্য প্রখ্যাত।
তিনি ২০০১ এ যুক্তরাষ্ট্রের ন্যাশনাল একাডেমী অব সায়েন্সের বিদেশী সদস্য, ২০০৩ সালে জার্মান একাডেমী অব ন্যাচারাল সায়েন্টিস্টের লিওপলডিনার সদস্য এবং জাপান একাডেমী (২০০৫) এর সদস্য নির্বাচিত হন।
২০১৮ সালে তিনি জ্যামস পি অ্যালিসনের সাথে যুগ্মভাবে চিকিৎশাস্ত্রে নোবেল অর্জন করেন। তিনি এবং এলিসন একত্রে ২০১৪ সালে একইকারণে জৈবঔষধি মুলক বিজ্ঞানে ট্যাঙ পুরস্কার অর্জন করেছিলেন।
তানসুকু হনজো কিয়োটো বিশ্ববিদ্যালয়ের মেডিসিন থেকে এমডি করেন। ১৯৭৫ সালে একই বিশ্ববিদ্যালয় থেকে মেডিক্যাল রসায়ন তগেকে পিএইচডি করেন। তার উপদেষ্টা ছিলেন ইয়াসুতোমী নিশিজুকা ও ওসামু হায়াইশি।
১৯৭১ থেকে ১৯৭৪ পর্যন্ত তিনি ওয়াশিংটনের কার্নেগী ইন্সটিউশনে, ন্যাশনাল ইন্সটিউট অব চাইল্ড হেলথ এবং ন্যাশনাল ইন্সটিউট অব হেলথ হিউম্যান ডেভেলপম্যান্টে ভিসিটিং ফেলো ছিলেন। যুক্তরাষ্ট্রে পড়াশুনার পর টোকিও বিশ্ববিদ্যালয়ে ১৯৭৪ থেকে ১৯৭৯ পর্যন্ত চিকিৎসা বিদ্যা বিভাগের সহযোগী অধ্যক্ষ ছিলেন এবং ১৯৭৯ থেকে ১৯৮৪ অবধি অসাকা বিশ্ববিদ্যালয়ে জিনপ্রকৌশল বিভাগের অধ্যক্ষ ও প্রধান ছিলেন।
১৯৮৪ থেকে তিনি কিয়োটো বিশ্ববিদ্যালয়ের ফ্যাকাল্টি মেম্বার হিসেবে আছেন।
হনজো তার জীবনে অনেক সম্মাননা এবং পুরস্কার প্রাপ্ত করেন। ২০১৬ তে তিনি "এন্টিবডির পৃথকীকরণ ফাংশনের আবিষ্কার, প্রতিষেধক অনু ও পিডি-১ এর ক্লিনিক্যাল প্রয়োগ আবিষ্কারের" কারণে বেসিক বিজ্ঞানে কিয়োটো পুরস্কার পান।
অন্যান্য বড় পুরস্কার এর তালিকা:
গোবিন্দাপ্পা ভেঙ্কটাস্বামী
গোবিন্দাপ্পা ভেঙ্কটাস্বামী  (১ অক্টোবর ১৯১৮ - ৭ জুলাই ২০০৬) ছিলেন একজন স্বনামধন্য ভারতীয় চক্ষুরোগ বিশষজ্ঞ চিকিৎসক, যিনি অপ্রয়োজনীয় অন্ধত্বের বিরুদ্ধে তাঁর জীবন উৎসর্গ করেছিলেন। তিনি বিশ্বের বৃহত্তম চোখের যত্ন গ্রহণকারী সংস্থা, অরবিন্দ আই হসপিটালসের প্রতিষ্ঠাতা এবং প্রাক্তন সভাপতি ছিলেন। অল্প খরচে লক্ষ লক্ষ জনগণের দৃষ্টিশক্তি ফিরিয়ে দেওয়ার মতো উচ্চতম মান এবং পরিমাণের পরিসেবার ব্যবস্থা করার জন্যে তিনি বহুল পরিচিত ছিলেন। শুরু থেকে অরবিন্দ আই কেয়ার সিস্টেম (একটা নথিভুক্ত অলাভজনক সংস্থা) ৫.৫ কোটি চক্ষু রোগীকে পরীক্ষা করেছে, এবং ৬৮ চোখের অস্ত্রোপচার করেছে। সংস্থার ৫০ শতাংশের বেশি রোগী হয় বিনা পয়সায় অথবা উচ্চহারে ভর্তুকি নিয়ে চিকিৎসা পেয়েছে। এর কর্মকুশলতা এবং নিজস্ব সামর্থ্য ১৯৯৩ হার্ভার্ড বিজিনেস কেস স্টাডিতে অরবিন্দ মডেলে উন্নীত করেছিল।
ভেঙ্কটাস্বামী ৩০ বছর বয়স থেকে স্থায়ী গ্রন্থিবাতজনিত পঙ্গুত্বের শিকার ছিলেন। তিনি চক্ষুরোগ বিশেষজ্ঞ হিসেবে শিক্ষা সম্পূর্ণ করেন, এবং ব্যক্তিগতভাবে ১০০,০০০ ব্যক্তির চোখে অস্ত্রোপচার করেন। একজন সরকারি কর্মী হিসেবে তাঁর অগ্রগামী চিন্তা এবং সহায়তায় চক্ষু পরিসেবা ক্যাম্পের ধারণা গড়ে ওঠে; এর ফলে ভারত সরকার ১৯৭৩ খ্রিস্টাব্দে তাঁকে 'পদ্মশ্রী' সম্মানে ভূষিত করে।
১৯৯২ খ্রিস্টাব্দে ভেঙ্কটাস্বামী এবং তাঁর অরবিন্দের সহকর্মীরা মিলে 'অরোল্যাব' নামে এক আন্তর্জাতিকভাবে প্রসংশিত অন্তর্দৃষ্টি লেন্স তৈরির সংস্থা প্রতিষ্ঠা করেন, যেখানে আন্তর্জাতিক মূল্যের এক-দশমাংশ, যেটা উন্নয়নশীল দেশের মানুষের পক্ষে দেওয়া সম্ভব, দিয়ে চোখের লেন্স সংগ্রহ করা যায়।
গোবিন্দাপ্পা ভেঙ্কটাস্বামী নায়ডুর জন্ম হয়েছিল ১৯১৮ খ্রিস্টাব্দের ১ অক্টোবর দক্ষিণ ভারতের রাজ্য তামিলনাডুতে। এক কৃষক পরিবারে পাঁচজন সন্তানের তিনি সকলের বড়ো ছিলেন। তাঁকে প্রত্যেক দিন দু-কিলোমিটার হাঁটতে হোত এবং তাঁর পাঠ লেখা চলত নদীতিরের বালিয়াড়ির ওপর। তাঁর গ্রামে কোনো ডাক্তার ছিলনা, এবং দশ বছর বয়সে তিনি তিনজন জ্ঞাতি ভাইবোনকে গর্ভসংক্রান্ত জটিলতার কারণে হারিয়েছেন। ওই অসময় মৃত্যু তাঁকে ডাক্তার হওয়ার জন্যে সিদ্ধান্ত নেওয়ার প্রেরণা জুগিয়েছে। 
একজন যুবক হিসেবে তিনি মহাত্মা গান্ধি স্বামী বিবেকানন্দ এবং শ্রী অরবিন্দের শিক্ষা অনুসরণ করতেন। ভেঙ্কটাস্বামী ১৯৩৮ খ্রিস্টাব্দে মাদুরাইয়ের আমেরিকান কলেজ থেকে রসায়নে স্নাতক হন। ১৯৪৪ খ্রিস্টাব্দে তিনি মাদ্রাসের স্ট্যানলি মেডিক্যাল কলেজ থেকে দ্বিতীয় বিভাগে মেডিক্যাল ডিগ্রি লাভ করেন। ১৯৫১ খ্রিস্টাব্দে তিনি মাদ্রাসের সরকারি চক্ষু হাসপাতালে চক্ষুরোগে বিশেষজ্ঞ বা এমএস হন। যখন তিনি মেডিক্যাল স্কুলে ছিলেন তখন তাঁর পিতার জীবনাবসান হয়, ফলে বড়ো হিসেবে পরিবারের দায়িত্ব তাঁর ওপর বর্তায়। মেডিক্যাল ডিগ্রি পাওয়ার পর ভেঙ্কটাস্বামী ১৯৪৫ থেকে ১৯৪৮ পর্যন্ত ভারতীয় সেনাবাহিনীর একজন ডাক্তার হিসেবে চাকরি করেন। গ্রন্থিবাতজনিত রোগগ্রস্ততার ফলে তাঁর ওই চাকরি ছাড়তে হয়; তখন তাঁর বয়স ৩০ বছর। তাঁর শারীরিক অবস্থার অবনতি স্থায়ী হয়ে আঙুলের আকার বদল হয়, এবং দু-বছরের জন্যে তিনি শয্যাশায়ী হয়ে যান। মেডিসিনের চিকিৎসায় ফিরে আসার পর ধাত্রীবিদ্যায় কাজ করতে গিয়ে বাধাপ্রাপ্ত হয়ে তিনি কাজের ক্ষেত্র পরিবর্তন করেন। পরিবর্তে তিনি চক্ষুরোগ বিশেষজ্ঞ হওয়ার সিদ্ধান্ত নেন।
টেমস ব্যারিয়ার
টেমস ব্যারিয়ার বৃহত্তর লন্ডনের প্লাবনভূমিকে উত্তর সাগর থেকে আগত উচ্চ জলোচ্ছ্বাস এবং ঝড়ের ঢেউ থেকে রক্ষা করতে উত্তোলিত হয়। এটি ১৯৮৪ সাল থেকে কার্যকর হয়েছে। প্রয়োজন হলে এটি উচ্চ জোয়ারের সময় বন্ধ (উত্থাপিত) হয়; সমুদ্রের দিকে নদীর প্রবাহ পুনরুদ্ধারের জন্য এটি কম জোয়ারে খোলা যেতে পারে। ব্যারিয়ারটি আইল অব ডগসের প্রায় ৩ কিলোমিটার (১.৯ মাইল) পূর্ব দিকে নির্মিত, এটির উত্তর তীরটি লন্ডন বরো অফ নিউহ্যামের সিলভার্টাউন এবং এর দক্ষিণ তীরটি রয়েল বরো অফ গ্রীনভিচের নতুন চার্টন এলাকায় অবস্থিত।
স্যার হারমান বান্ডি তার প্রতিবেদনে উল্লেখ করেন যে ১৯৫৩ সালের উত্তর সাগর বন্যা টেমসের তীরের এস্টুয়ারির এবং লন্ডনের কিছু অংশকে প্রভাবিত করে। মনে করা হয় এই বন্যাই ছিল "টেমস ব্যারিয়ার" একটি বড় কারণ।
ঘূর্ণমান গেটগুলির ধারণাকে ডিজাইন বা নকশা করেছিল (রেজিনাল্ড) চার্লস ড্রপার। ১৯৬৯ সালে, লন্ডনের, উড গ্রিনের, প্যাল্যাট গ্রোভে অবস্থিত তার পিতামাতার বাড়ি থেকে তিনি একটি মডেল নির্মাণ করেছিলেন। ঘূর্ণায়মান সিলিন্ডারগুলি গ্যাস কুকারের নলগুলির নকশা উপর ভিত্তি করে নির্মাণ করেছিলেন। রেনেলেল, পামার এবং ট্রিটন দ্বারা বৃহত্তর লন্ডন পরিষদের জন্য ব্যারিয়ার বা বাধাটির ডিজাইন বা নকশা করা হয়েছিল এবং ওয়ালিংফোর্ডের হাইড্রোলিক্স রিসার্চ স্টেশনে পরীক্ষিত হয়েছিল। নদী তীরের আপেক্ষিক সোজাতার কারণে নিউ চার্লটন স্থানটি নির্বাচন করা হয়েছিল এবং অন্তর্নিহিত নদী খড়ি বাধাটিকে সমর্থন করার জন্য যথেষ্ট শক্তিশালী ছিল। ১৯৭৪ সালে ব্যারিয়ার বা বাধাটির নির্মান কাজ স্থানটিতে শুরু হয়েছিল এবং কস্টেইন/হল্যান্ডসচে বেটন মাৎসচাপিজ/টার্মাক কনস্ট্রাক্ট কনসোর্টিয়াম দ্বারা নির্মাণ করা হয়েছিল, ১৯৮২ সালের মধ্যে ব্যারিয়ারের বেশিরভাগ ক্ষেত্রেই সম্পূর্ণ ছিল। এই ব্যারিয়ারের দরজাগুলি ক্লিভল্যান্ড ব্রিজ ইউকে লিমিটেড দ্বারা তৈরি করা হয়েছিল নদীর তীরে ডেন্টের জেটিতে।
জেমস হোয়াইটমোর
জেমস অ্যালেন হোয়াইটমোর জুনিয়র (; জন্ম: ১ অক্টোবর ১৯২১ - ৬ ফেব্রুয়ারি ২০০৯) ছিলেন একজন মার্কিন অভিনেতা। তিনি চলচ্চিত্র, মঞ্চ ও টেলিভিশনে অভিনয় করেছেন। তার পেশাদারিত্ব ও তারকাদের সাথে তার সাদৃশ্যের জন্য তাকে "পার্শ্ব অভিনেতাদের স্পেন্সার ট্রেসি" হিসেবে অভিহিত করা হত। তার কর্মজীবনে তিনি টনি পুরস্কার, এমি পুরস্কার ও গ্র্যামি পুরস্কার অর্জন করেছেন। এছাড়া তিনি একটি গোল্ডেন গ্লোব পুরস্কার লাভ করেছেন এবং দুটি একাডেমি পুরস্কারের মনোনয়ন পেয়েছেন।
নিউ ইয়র্কের হোয়াইট প্লেইন্সে জন্মগ্রহণকারী হোয়াইটমোর আমেরিকান থিয়েটার উইং ও অ্যাক্টরস স্টুডিও থেকে অভিনয়ের প্রশিক্ষণ গ্রহণ করেন। তার প্রথম বড় সাফল্য ছিল ১৯৪৯ সালের যুদ্ধভিত্তিক চলচ্চিত্র "ব্যাটলগ্রাউন্ড", এই কাজের জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। এছাড়া তিনি "গিভ এম হেল, হ্যারি!" (১৯৭৫) ছবিতে অভিনয় করে এবং শ্রেষ্ঠ অভিনেতা বিভাগে একাডেমি পুরস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
পলিন ফাইফার
পলিন মারি ফাইফার (; ২২ জুলাই ১৮৯৫ - ১ অক্টোবর ১৯৫১) ছিলেন একজন মার্কিন সাংবাদিক ও লেখিকা। তিনি কথাসাহিত্যিক আর্নেস্ট হেমিংওয়ের দ্বিতীয় স্ত্রী।
ফাইফার ১৮৯৫ সালের ২২শে জুলাই আইওয়ার পার্কারসবার্গে জন্মগ্রহণ করেন। তার পিতা পল একজন আবাসন প্রকল্প ব্যবসায়ী ছিলেন এবং মাতা ম্যারি ফাইফার। তারা ১৯০১ সালে সপরিবারে সেন্ট লুইসে চলে যান এবং তিনি সেখানে সেন্ট লুইসের ভিজিটেশন একাডেমিতে পড়াশোনা করেন। তার পরিবার পরবর্তীকালে আর্কানসাসের পিগটে চলে গেলেও ফাইফার মিজুরিতেই অবস্থান করেন এবং ১৯১৮ সালে মিজুর বিশ্ববিদ্যালয়ের স্কুল অব জার্নালিজম থেকে স্নাতক সম্পন্ন করেন। ক্লিভল্যান্ডে "ক্লিভল্যান্ড প্রেস" ও নিউ ইয়র্কে "দ্য ডেইলি টেলিগ্রাফ" সংবাদপত্রে কাজ করার পর ফাইফার "ভ্যানিটি ফেয়ার" ও "ভোগ" ম্যাগাজিনে কাজ করেন। ভোগ ম্যাগাজিনের হয়ে প্যারিস যাওয়ার পর ১৯২৬ সালে আর্নেস্ট হেমিংওয়ে ও তার প্রথম স্ত্রী হ্যাডলি রিচার্ডসনের সাথে তার পরিচয় হয়।
গ্রেগরি হেমিংওয়ে
গ্রেগরি হ্যানকক হেমিংওয়ে (; ১২ নভেম্বর ১৯৩১ - ১ অক্টোবর ২০০১) ছিলেন একজন মার্কিন চিকিৎসক ও স্মৃতিকথাকার। তিনি কথাসাহিত্যিক আর্নেস্ট হেমিংওয়ের তৃতীয় ও সর্বকনিষ্ঠ সন্তান এবং তিনি তার পিতার সাথে তার কাটানো সময় নিয়ে একটি স্মৃতিকথা রচনা করেন। তিনি পরবর্তীকালে লিঙ্গ পরিবর্তন সম্পর্কিত সমস্যায় ভুগেন এবং নিজেকে গ্লোরিয়া হেমিংওয়ে হিসেবে পরিচয় দিতেন।
গ্রেগরি হেমিংওয়ে ১৯৩১ সালের ১২ই নভেম্বর মিজুরির কানসাস সিটিতে জন্মগ্রহণ করেন। তিনি কথাসাহিত্যিক আর্নেস্ট হেমিংওয়ে ও তার দ্বিতীয় স্ত্রী পলিন ফাইফারের দ্বিতীয় সন্তান। বাল্যকালে তাকে জিজি বা গিগ নামে ডাকা হত। যৌবনে তিনি তাকে গ্রেগ নামে ডাকতে পছন্দ করতেন। তিনি কানেটিকাটের ক্যাথলিক প্রাক-প্রাথমিক স্কুল ক্যান্টারবারি স্কুলে পড়াশোনা করেন এবং ১৯৪৯ সালে সেখান থেকে পাস করেন। তিনি অ্যানাপোলিসের সেন্ট জন্‌স কলেজ থেকে এক বছর পর ঝরে পড়েন এবং ১৯৫১ সালে ক্যালিফোর্নিয়া যাওয়ার পূর্বে তিনি কিছু সময় এয়ারক্রাফট মেকানিক হিসেবে কাজ করেন।
ভি এন জনকী
জনকী রামচন্দ্রন (৩০ নভেম্বর ১৯২৩ - ১৯ মে ১৯৯৬; জন্মনামঃ ভাইকোম নারায়ণী জনকী), সাধারণভাবে ভি এন জনকী নামে পরিচিত, একজন ভারতীয় রাজনীতিবিদ ছিলেন এবং তামিলনাড়ু প্রদেশের একজন আন্দোলন কর্মী ছিলেন। জনকী ছিলেন তামিল চলচ্চিত্রের খ্যাতিমান অভিনেতা এম জি রামচন্দ্রন এর সহধর্মিনী।
১৯৮৮ সালের ৭ই জানুয়ারী থেকে ৩০শে জানুয়ারী পর্যন্ত জনকী মাত্র ২৪ দিনের জন্য তামিলনাড়ুর মুখ্যমন্ত্রী ছিলেন, কেন্দ্রীয় সরকারের নির্দেশে তার সরকারের মন্ত্রীসভা বিলুপ্ত করতে হয়।
ট্র্যানভাকোর রাজ্যের কোট্টায়াম জেলার ভাইকোম শহরে জনকীর জন্ম হয়েছিলো, তার পরিবার তামিল এবং মালয়ালাম দুই ভাষাই জানতো। জনকীর বাবার নাম ছিলো রাজগোপাল আইয়ার, এই রাজগোপাল তামিলনাড়ুর তাঞ্জাভুরের একজন ভালো ব্রাহ্মণ পরিবারের ছেলে ছিলেন, তার ভাই পাপানাসাম সিভান (১৮৯০-১৯৭৩) একজন গায়ক ছিলেন। জনকীর মাতা নারায়ণী আম্মা মালয়ালামভাষী ছিলেন, তিনি ছিলেন ভাইকোমের একজন মাতৃতান্ত্রিক পরিবারের সদস্য। জনকী ১৯৩৯ সালে গণপতি ভাট নামের একজনকে বিয়ে করেছিলেন। তাদের সুরেন্দ্র নামের একটি ছেলে হয় যে পরে এমজিআর এর আত্মজীবনীমূলক গ্রন্থের স্বত্বের দায়িত্ব নিয়েছিলো। ১৯৬৩ সালে জনকী এমজিআরকে বিয়ে করেন এবং তারা বাচ্চা নেননি, এমজিআরের মৃত্যু পর্যন্ত তার সঙ্গী হিসেবে ছিলেন জনকী।
১৯৪০ এর দশকের শেষের দিকে জনকী তামিল চলচ্চিত্রে শিল্পে মোটামুটি জনপ্রিয় হয়ে ওঠেন। তিনি ২৫টিরও বেশি চলচ্চিত্রে অভিনয় করেন তন্মধ্যে "মোহিনী" (১৯৪৮), "রাজা মুক্তি", "ভেলাইকারি", "আয়িরাম তালাইভাঙ্গিয়া আবুর্ভা চিন্তামানি", "দেভাকী" এবং "মারুদানাদে ইলাভারাসি" জনপ্রিয় হয়। তার অভিনীত সফল চলচ্চিত্রগুলোতে অধিকাংশ ক্ষেত্রেই তার সঙ্গে এমজিআর মুখ্য ভূমিকায় অভিনয় করতেন, এবং জনকী হয় মুখ্য অভিনেত্রী ("মারুদানাদে ইলাভারাসি" চলচ্চিত্রে) অথবা একটি বড় সহঅভিনেত্রীর ভূমিকায় ("রাজামুক্তি", "ভেলাইকারি" ইত্যাদি চলচ্চিত্রে) অভিনয় করতেন। দুজনে একসঙ্গে সর্বপ্রথম "মোহিনী" (১৯৪৮) চলচ্চিত্রে অভিনয় করেছিলেন যেই চলচ্চিত্রটি তাদের দুজনের ক্যারিয়ারেই এক উজ্জ্বল দৃষ্টান্ত কারণ চলচ্চিত্রটি বড় ধরণের দর্শকপ্রিয়তা পেয়েছিলো।
এমজিআর এবং জনকী একেঅপরের প্রেমে পড়ে যান। এমজিআর এর আগে পরপর দুইবার বিয়ে করলেও তার আগের দুই স্ত্রীই বড় ধরণের অসুস্থতার কারণে মারা গিয়েছিলেন। জনকী এবং তার স্বামী গণপতি একেঅপরকে ভালো না বাসলেও তারা একসঙ্গেই থাকছিলেন। ১৯৫৬ সাল পর্যন্ত ভারতে বিয়েবিচ্ছেদ সম্পর্কিত আইন ছিলোনা। ১৯৫৬ সালের পরেও এবং এমনকি ১৯৭৬ সাল পর্যন্তও ভারতে এ-সম্পর্কিত আইন চালু হয়নি, আবার হলেও এরকম আইন ছিলো যে, যাকে তালাক দেওয়া হচ্ছে তার বিরুদ্ধে কোনো বড় ধরণের অভিযোগ আনতে হবে যেমনঃ পরকীয়া। জনকী এবং রামচন্দ্রন যেহেতু একেঅপরকে ভালোবাসতেননা তাই তারা বুঝতে পেরেছিলেন যে এভাবে একসঙ্গে বাস করা সম্ভব নয় এবং তাদের ছেলে সুরেন্দ্রর বয়স ২০ বছরের উপরে চলে গিয়েছিলো। জনকী এবং রামচন্দ্রন বিয়েবিচ্ছেদের সিদ্ধান্ত নেন এবং আদালতে জনকী পরকীয়া প্রেম করেন বলে জানান গণপতি এবং জনকী বলেন তিনি গণপতিকে ভালোবাসেননা, অবশেষে আদালত তাদের বিয়েবিচ্ছেদের আবেদন মঞ্জুর করেন এবং জনকী এবং গণপতি তাদের ২০ বছরের চেয়েও বেশি সময় ধরে থাকা বিবাহিত জীবনের অবসান ঘটান।
১৯৬৩ সালে জনকী এমজিআরকে বিয়ে করেন। এমজিআরের তৃতীয় পত্নী হন জনকী এবং এমজিআর হয়ে যান জনকীর দ্বিতীয় পতি। ১৯৬৩ সালেই জনকীর বয়স ৪০ হয়ে যায় এবং জনকী চলচ্চিত্রে সহঅভিনেত্রীর ভূমিকায়ই শুধু প্রস্তাব পাচ্ছিলেন, অভিনয় ছেড়ে দেবার সিদ্ধান নেন জনকী এবং সংসারের কাজে মনোনিবেশ করেন। জনকী-এমজিআর যুগল বাচ্চা নেননি। এমজিআর যিনি তার আগের পত্নীদ্বয়ের দ্বারাও সন্তান নেননি জনকীর ছেলে সুরেন্দ্রর প্রতি মায়া দেখানো শুরু করেন।
বনানী মডেল টাউন
বনানী মডেল টাউন গুলশান থানা ১৯ নম্বর ওয়ার্ড এর একটি অংশ যা ঢাকা, বাংলাদেশে অবস্থি। বনানী মডেল টাউন বাংলাদেশের গুরুত্বপূর্ণ কুটনৈতিক এলাকা
বনানী মডেল টাউন এ অবস্থিত বনানী লেক বনানীর সৌন্দয্য আরও বারিয়ে দিয়েছে। .
নভেম্বর ২০১৫ , ঢাকা উত্তর সিটি কর্পোরেশন ধ্বংস করে বাসা থেকে সাবেক পূর্ব পাকিস্তানের গভর্নর আব্দুল মনেম খান.
আসাদুজ্জামান খান
আসাদুজ্জামান খান একজন বাংলাদেশী রাজনীতিবিদ এবং সাবেক মন্ত্রী ছিলেন।
তিনি বাংলাদেশ আওয়ামীলীগ এর সাবেক সভাপতি। ১৯৭৯ সাল থেকে ১৯৮১ সাল পর্যন্ত তিনি আওয়ামীলীগ এর সভাপতির দায়িত্ব পালন করেছেন।
আসাদুজ্জামান খান ১৯১৬ সালে কিশোরগঞ্জে জন্মগ্রহণ করেন। তিনি ঢাকা বিশ্ববিদ্যালয়ের আইন বিভাগ থেকে এমএ এবং ইতিহাসে ডিগ্রী সম্পন্ন করেন।
১৯৪১ সালে, আসাদুজ্জামান খান বেঙ্গল সিভিল সার্ভিস, বিচার বিভাগীয় শাখাতে যোগদান করেন। তিনি ঢাকা বিশ্ববিদ্যালয়ের আইন বিভাগ থেকে এম.এ ডিগ্রি অর্জন করেন এবং হাইকোর্টের আইনজীবী ছিলেন। ১৯৬৫ সালে তিনি পূর্ব পাকিস্তান প্রাদেশিক পরিষদে নির্বাচিত হন। ১৯৬৭ সালে তিনি বিরোধী দলের নেতা হিসেবে দায়িত্ব পালন করেন এবং ১৯৬৯ সালে আওয়ামী লীগ এ যোগ দেন। তিনি শেখ মুজিবুর রহমান এর মন্ত্রিসভায় পাটমন্ত্রী ছিলেন। ১৯৭৫ সালে খন্দকার মোস্তাক আহমদ এর মন্ত্রিসভায় বন্দর, নৌবাহিনী এবং অভ্যন্তরীণ নৌ পরিবহন মন্ত্রী। ১৯৭৯ সালে তিনি আওয়ামী লীগের সভাপতি নির্বাচিত হন এবং বিরোধী দলের নেতা হিসেবে দায়িত্ব পালন করেন।
আসাদুজ্জামান, ১৯৯২ সালের ২১ জানুয়ারি ঢাকায় মারা যান।
আর্থার অ্যাশকিন
আর্থার অ্যাশকিন (; জন্ম: ২ সেপ্টেম্বর ১৯২২) হচ্ছেন একজন আমেরিকান বিজ্ঞানী ও নোবেল বিজয়ী, তিনি বেল ল্যাব ও লুসেন্ট টেকনোলজিতে কাজ করেছেন। অনেকে মনে করেন অ্যাশকিন অপটিক্যাল টুয়েজারের জনক, একারণেই ২০১৮ সালে তিনি পদার্থবিজ্ঞানে নোবেল অর্জন করেন।
বিভিন্ন পেশাদার সোসাইটির সদস্যের পাশাপাশি অ্যাশকিন অপটিক্যাল সোসাইটি অব আমেরিক (OSA), মার্কিন ফিজিক্যাল সোসাইটির (APS) এবং ইন্সটিউট অব ইলেক্ট্রিক্যাল এন্ড ইলেক্ট্রনিক্স ইঞ্জিনিয়ারসের (IEEE) ফেলো। ৪০ বছর কাজের পর ১৯৯২ সালে তিনি বেল ল্যাব থেকে পদত্যাগ করেন। সেসময়ে তিনি প্রায়োগিক পদার্থবিজ্ঞানে অনেক অবদান রাখেন। তিনি অনেক গবেষণা প্রতিবেদনের লেখক ছিলেন এবং তার নামে ৪৭ টি পেটেন্ট আছে। তিনি ২০০৩ সালে জোসেফ এফ. কেইথলি এবং ২০০৪ সালে হার্ভার্ড পুরস্কার পান। তিনি ১৯৮৪ সালে ন্যাশনাল একাডেমী অব ইঞ্জিনিয়ারিং এবং ১৯৯৬ সালে ন্যাশনাল একাডেমী অব সায়েন্স প্রতিষ্ঠানে গবেষণার জন্য নির্বাচিত হন। বর্তমানে তিনি তার ঘরের পরীক্ষাগারেই তার কাজ চালিয়ে যাচ্ছেন।
অপটিক্যাল টুয়েজার ছাড়াও, আসকিন ফটোরিফ্র্যাকশন, সেকেন্ড হারমোনিক জেনারেশন, এবং ফাইবারে নন-লিনিয়ার অপটিকসের জন্য প্রখ্যাত
আর্থার অ্যাশকিন নিউ ইয়র্কের ব্রুকলিনে জন্মগ্রহণ করেন (১৯২২) এবং সেখানে তিনি বড় হয়েছিলেন।
তাঁর পিতামাতার নাম ইসাদোর এবং আনা অ্যাশকিন। তার আরো দুই ভাইবোন আছে, একজন ভাই জুলিয়াস যিনি নিজেই একজন পদার্থবিজ্ঞানী এবং অপর একজন বোনের নাম রুথ। বড় সহোদর গার্ট্রুড অল্প বয়সে মারা যায়। তাদের বাড়িটি নিউ ইয়র্কের ব্রুকলিনের ৯৮৩ ই ২৭ নং স্ট্রিটে অবস্থিত। ইসাদর ১৯ বছর বয়সে রাশিয়ার ওডেসা থেকে অভিবাসী হিসেবে মার্কিন যুক্তরাষ্ট্রে আসেব। পাঁচ বছর বয়সী আন্না, ইউক্রেন থেকে এসেছেন। নিউইয়র্কে থাকাকালীন সময়, ইসাডোর যুক্তরাষ্ট্রের নাগরিক হন এবং দন্ত পরীক্ষাগার পরিচালনা করেন। তার পরীক্ষাগার ম্যানহাটনের ১৩৯ ডিলানসি সড়কে অবস্থিত ছিল।
তিনি কলম্বিয়া বিশ্ববিদ্যালয়ে অংশগ্রহণ করেন এবং কলম্বিয়া বিকিরণ পরীক্ষাগারে যন্ত্রবিদ হিসেবে কাজ করেছেন
তিনি কলম্বিয়া থেকে পদার্থবিজ্ঞানে স্নাতক অর্জন করেন এবং কর্নেল বিশ্ববিদ্যালয়ে নিউক্লিয়ার পদার্থবিজ্ঞানে অধ্যয়ন করেন। এটি ছিল ম্যানহাটন প্রজেক্টের যুগের সূচনার সময় এবং তার ভাই জুলিয়াস আসকিন এই প্রজেক্টের অংশীদার ছিলেন। এভাবেই আর্থার অ্যাশকিনের সাথে কর্নেল বিশ্ববিদ্যালয়ে থাকা হান্স বেথে, রিচার্ড ফাইনম্যান এবং অন্যান্যদের সাক্ষাৎ হয়।
তিনি কর্নেল বিশ্ববিদ্যালয় থেকে পিএইচডি অর্জন করেন এবং তার বৈজ্ঞানিক উপদেষ্টা সিডনি মিলম্যানের অনুরোধ ও সুপারিশে বেল ল্যাবে গবেষণা করতে যান। বেলে ১৯৬০-৬১ তিনি ক্ষুদ্র তরঙ্গ দৈর্ঘ্যের উপর কাজ করেন, এবং পরবর্তীতে লেজার রশ্মির উপর গবেষণা করেন। তার গবেষণা এবং প্রকাশিত নিবন্ধ গুলো ননলিনিয়ার অপটিক্স, অপটিক্যাল ফাইবার, প্যারামেট্রিক অসকিলেটর ও প্যারামেট্রিক এমপ্লিফায়ারের সাথে সম্পৃক্ত ছিল। ১৯৬০ সালে বেল ল্যাবে গবেষণাকালীন সময় তিনি পাইযোইলেক্ট্রিক ক্রিস্টালে ফটোরিফ্র্যাক্টিভ এফেক্টের সহ আবিষ্কারক ছিলেন।
সেন্টার ফর ডিজাস্টার এইড (সিডিএ)
সেন্টার ফর ডিজাস্টার এইড (ইংরেজি: Centre for Disaster Aid) একটি বাংলাদেশী দুর্যোগ গবেষণা প্রতিষ্ঠান। এটি বিশেষজ্ঞ প্যানেল দ্বারা গঠিত দুর্যোগ সংক্রান্ত সাহায্য এবং সহায়তাকারী একটি প্লাটফর্ম। দুর্যোগ ব্যবস্থাপনার প্রায়োগিক প্রসঙ্গে দক্ষ ভলেন্টিয়ার টিমের মাধ্যমে প্রতিষ্ঠানটি দুর্যোগপূর্ব, দুর্যোগকালীন এবং দুর্যোগ পরবর্তী সেবামূলক কাজ করছে। প্রতিষ্ঠানটির অন্যতম লক্ষ্য দুর্যোগ এর অনুকুল ও প্রতিকুল অবস্থা সম্পর্কে মানুষকে জানানো।
ক্লাব ব্রুজ কেভি
ব্রুজ হচ্ছে বেলজীয় ফুটবলের অন্যতম সেরা সজ্জিত ক্লাব, এটি ১৫ বারের বেলজীয় লীগ চ্যাম্পিয়ন, যেটি হচ্ছে দ্বিতীয় সর্বোচ্চ (সর্বোচ্চ জয়লাভ করেছে তাদের লীগ প্রতিদ্বন্দ্বী আরএসসি আন্দারলেখট)। ক্লাব ব্রুজ তাদের নিজস্ব স্টেডিয়াম যান ব্রেয়দেল স্টেডিয়াম তাদের শহরের প্রতিদ্বন্দ্বী সেরকল ব্রুজের সাথে ভাগাভাগি করে, যেখানে তারা ব্রুজ ডার্বিতে মুখোমুখি হয়।
এই ক্লাবের লম্বা ইতিহাসে, ক্লাব ব্রুজ বেস কয়েকবার ইউরোপীয় ফুটবল সফলতা অর্জন করেছে, যেখানে তারা দুইবার ইউরোপীয় ফাইনাল এবং দুইবার ইউরোপীয় সেমি-ফাইনালে খেলেছে। ক্লাব ব্রুজ একমাত্র বেলজীয় ক্লাব হিসেবে ইউরোপিয়ান কাপের (বর্তমানে উয়েফা চ্যাম্পিয়নস লীগ নামে পরিচিত) ফাইনালে প্রতিদ্বন্দ্বিতা করেছে; যেখানে তারা প্রিমিয়ার লীগ ক্লাব লিভারপুলএর কাছে হেরে যায়। পরবর্তীতে তারা পুনরায় ১৯৭৬ উয়েফা কাপ ফাইনালে মুখোমুখি হয়, যেখানে তারা পুনরায় পরাজয় লাভ করে। ক্লাব ব্রুজ রেকর্ড পরিমাণ টানা ২০ বার উয়েফা ইউরোপা লীগে অংশগ্রহণ করার কৃতিত্ব অর্জন করেছে। একই সাথে তারা রেকর্ড পরিমাণ ১১ বার বেলজীয় কাপ এবং ১৫ বার বেলজীয় সুপারকাপ জয়লাভ করেছে।
প্রমিথিউস (ব্যান্ড)
প্রমিথিউস বাংলাদেশের একটি জনপ্রিয় ব্যান্ড দল। ১৯৮৬ সালে প্রতিষ্ঠিত এই ব্যান্ড দলের নামকরণ করা হয় গ্রীক দেবতা প্রমিথিউসের নামানুসারে। ৮০'র দশকের অন্যতম জনপ্রিয় এই ব্যান্ডের রয়েছে বেশ কয়েকটি জনপ্রিয় গান। প্রমিথিউস ব্যান্ডের মোট ১৮ টি অ্যালবাম প্রকাশিত হয়েছে। প্রত্যেকটি অ্যালবামেই রয়েছে সমসাময়িক বিভিন্ন সমস্যা নিয়ে এবং দেশাত্মবোধক গান। এছাড়াও দলটির অন্যতম বৈশিষ্ট্য ছিল দলের প্রধান ও ভোকাল বিপ্লবের বাহারি সাজ এবং নতুন ধাঁচের গান।
কস্তুরবা গান্ধী
কস্তুরবাই "কস্তুরবা" মোহনদাস গান্ধী ( শুনতে জন্মঃ কস্তুরবাই মখনজি কাপাডিয়া (১১ই এপ্রিল ১৮৬৯ – ২২ ফেব্রুয়ারী ১৯৪৪) ছিলেন একজন ভারতীয় রাজনৈতিক কর্মী এবংভমোহনদাস করমচাঁদ গান্ধী'র স্ত্রী। তিনি তার স্বামীর সাথে ব্রিটিশ শাসিত ভারতে স্বাধীনতা আন্দোলনে সক্রিয় ছিলেন।
কস্তুরবা গোকুলদাস কাপাডিয়া এবং ভিরাজকুনয়েরবা কাপাডিয়া পরিবারে জন্মগ্রহণ করেন। এই পরিবারটি গুজরাটি ব্যবসায়ীর মোধু বনিয়া প্রজাতির অন্তর্গত ছিল এবং পোরবন্দর উপকূলীয় শহরে অবস্থিত ছিল। কস্তুরবা প্রথম জীবন সামান্য পরিচিত ছিল। মে ১৮৮৩, ১৪ বছর বয়সী কস্তুরবা বিয়ে করেন, ১৩ বছর বয়সী মোহনদাস করমচাঁদ গান্ধীকে ।বিয়ের ব্যবস্থা করে তাদের অভিভাবক, তাদের সনাতন হিন্দু পদ্ধতিতে বিয়ে হয়। মৃত্যুর আগপর্যন্ত তারা একসাথে মোট বাষট্টি বছর সংসার করেন। তাদের বিয়ের দিন স্মরণ করে , তার স্বামী একবার বলেছিলেন, "আমরা বিয়ে সম্পর্কে কিছু জানতাম না, আমাদের জন্য এটা ছিল শুধুমাত্র নতুন জামা পড়া, মিষ্টি খাওয়া এবং আত্মীয়স্বজনদের সঙ্গে খেলা করা।" যাইহোক, প্রচলিত ঐতিহ্য হিসাবে, কিশোরী নববধূ বিয়ের প্রথম কয়েক বছর (তার স্বামীর সাথে সঙ্গতিপূর্ণ হওয়া পর্যন্ত) তার পিতামাতার বাড়িতে এবং তার স্বামীর কাছ থেকে দূরে কাটানোর ছিল। অনেক বছর পরে লেখা, মোহান্দাস তার নববধূর জন্য যে অনুভুতি অনুভব করেছিলেন, সে সম্পর্কে দুঃখের সাথে বর্ণনা করেছিলেন, "এমনকি স্কুলেও আমি তার কথা ভাবতাম, এবং রাতের বেলা চিন্তাকরতাম এবং আমাদের পরবর্তী দেখাটি সে আমাকে কখনোই হতাশ করে নি।" তাদের বিয়ের শুরুতে, গান্ধীও স্বৈরাচারী এবং চিত্তাকর্ষক ছিল; তিনি আদর্শ স্ত্রী চেয়েছিলেন, যিনি তাঁর আদেশ অনুসরণ করবেন।
কস্তুরবা এবং গান্ধীর পাঁচ সন্তানের জন্ম হয়েছিল, তাদের ছোট বয়সে তাদের সবচেয়ে বড় মৃত্যু হয়। যদিও চার পুত্র প্রাপ্তবয়স্কদের মধ্যে বেঁচে গিয়েছিলেন, তবে কস্তুরবা তার প্রথম সন্তানের মৃত্যু থেকে পুরোপুরি পুনরুদ্ধার পারেননি। গান্ধী প্রথম বিদেশ যাওয়ার আগে তার প্রথম দুই সন্তান জন্মগ্রহণ করেন। পরবর্তীতে ১৯০৬ সালে, গান্ধী নিষ্ঠুরতা বা ব্রাহ্মচার্যের অঙ্গীকার গ্রহণ করেন। কিছু রিপোর্টে উল্লেখ করা হয়েছে যে, কস্তুরবা মনে করেছিলেন যে এটি একটি ঐতিহ্যবাহী হিন্দু স্ত্রী হিসাবে তার ভূমিকা বিরোধিতা করেছে। যাইহোক, কস্তুরবা তার বিয়েকে দ্রুত রক্ষা করেছিল যখন একজন বন্ধু তাকে অসুখী বলে মনে করেছিল।কস্তুরবার আত্মীয়রাও জোর দিয়েছিলেন যে, সর্বশ্রেষ্ঠ ভাল থাকা এবং তার স্বামী মহাত্মার বাধ্য হওয়া। ১৮৮৮ সালে লন্ডনে পড়াশোনা করার সময় তিনি ভারতে তার নবজাতক হরিলালকে বড় জন্য ভারতে থাকেন। এই দম্পতির পরে আরোও তিনটি সন্তান হয়ঃ মনিলাল, রামদাস, দেবদাস। রামচন্দ্র গুহের জীবনী নির্ভর বই গান্ধী বিফোর ইন্ডিয়া থেকে নিম্নলিখিত উপসংহারের মাধ্যমে কস্তুরবার সম্পর্ককে বর্ণনা করা যেতে পারে; "তারা ছিল, মানসিক এবং যৌন ইন্দ্রিয়তে, একে অপরকে সত্যই বলেছিল। সম্ভবত তাদের পর্যায়ক্রমিক, বর্ধিত পৃথকীকরণের কারণে, কস্তুরবা তাদের একসাথে সময়কে গভীরভাবে লালন করত।"
সাগর বিধানসভা কেন্দ্র
সাগর (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩২ নং সাগর বিধানসভা কেন্দ্রটি সাগর সমষ্টি উন্নয়ন ব্লক এবং হরিপুর, নামখানা, শিবরামপুর, ফ্রেজারগঞ্জ এবং মৌসিনি গ্রাম পঞ্চায়েত গুলি নামখানা সমষ্টি উন্নয়ন ব্লক এর অন্তর্গত।
সাগর বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।
তৃণমূল কংগ্রেসের বঙ্কিম হাজরা জয়ী হন, তার নিকটতম প্রতিদ্বন্দ্বী সিপিআই (এম) এর মিলন পারুয়াকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর মিলন পারুয়া সাগর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের বঙ্কিম চন্দ্র হাজরাকে পরাজিত করেন। তৃণমূল কংগ্রেসের বঙ্কিম চন্দ্র হাজারা ২০০১ সালে সিপিআই (এম) এর প্রভাঞ্জন মন্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
সিপিআই (এম) এর প্রভাঞ্জন মণ্ডল ১৯৯৬ সালে কংগ্রেসের হরিপদ সেনকে পরাজিত করেন, ১৯৯১ সালে কংগ্রেসের অনিল বরণ মৈত্রীকে, ১৯৮৭ সালে কংগ্রেসের বোমকেশ মাইতিকে, ১৯৮২ সালে কংগ্রেসের হরিপদ সেনকে এবং ১৯৭৭ সালে জনতা পার্টির গোবর্ধন দঙ্গলকে পরাজিত করেন।
সিপিআই (এম) এর প্রভাঞ্জন কুমার মণ্ডল ১৯৭২ এবং ১৯৭১ সালে জয়ী হন। ১৯৬৯ সালে বাংলা কংগ্রেসের গোবর্ধন দঙ্গল জয়ী হন। ১৯৬৭ সালে কংগ্রেসের টি. মিশ্রা জয়ী হন। ১৯৬২ এবং ১৯৫৭ সালে নির্বাচনী আসন ছিল না। স্বাধীন ভারতের প্রথম নির্বাচনে ১৯৫১ সালে, কেএমপিপির হরিপদ বাগুলি সাগর কেন্দ্র থেকে জয়ী হন।
জামিয়া ইসলামিয়া ইউনুছিয়া মাদ্রাসা, ব্রাহ্মণবাড়িয়া
এরপর এটি দেওবন্দ এর অন‍্যতম ছাত্র ফখরে বাঙ্গাল আল্লামা তাজুল ইসলাম এর আওতাধীন ছিলেন। ১৯৯৮ সাল থেকে এটি ব্রাহ্মণবাড়িয়ার অন্যান্য বেশিরভাগ মাদ্রাসা নিয়ন্ত্রণ করে আসছে।
পার্সি হর্নিব্রুক
পার্সিভাল মিচেল হর্নিব্রুক (; জন্ম: ২৭ জুলাই, ১৮৯৯ - মৃত্যু: ২৫ আগস্ট, ১৯৭৬) কুইন্সল্যান্ডের অবি অবি এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন। ১৯২৯ থেকে ১৯৩০ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ বামহাতি স্লো মিডিয়াম বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন পার্সি হর্নিব্রুক।
১৯১৯-২০ মৌসুমে ভিক্টোরিয়ার বিপক্ষে প্রথম-শ্রেণীর ক্রিকেটে অভিষেক ঘটে তাঁর। খেলায় তিনি চার উইকেট পেয়েছিলেন। ১৯২০-২১ মৌসুমে কুইন্সল্যান্ডের পক্ষে অংশ নিয়ে সফরকারী ইংরেজ দলের বিপক্ষে খেলেন। খেলায় তিনি ৩/৮৯ লাভ করেন।
১৯২১ সালে অস্ট্রেলিয়া দলের সদস্যরূপে নিউজিল্যান্ড সফরের জন্য মনোনীত হন। ১২ গড়ে ৪৭টি প্রথম-শ্রেণীর উইকেট পেয়েছিলেন পার্সি হর্নিব্রুক। উইজডেনের ভাষ্য মতে, অনেকেই ১৯২১ সালে ইংল্যান্ড গমনের জন্য তাঁর অন্তর্ভূক্তির বিষয়টি নিশ্চিত ছিল। তবে, পরবর্তীতে তাঁর আর প্রয়োজন পড়েনি।
পরবর্তীতে উইজডেনে উল্লেখ করা হয় যে, ১৯২৬ সালে তাঁকে দলে উপেক্ষিত রাখার বিষয়টি সর্বাপেক্ষা বিস্ময়কর ছিল। এম. এ. নোবেল ছাড়া অন্য কেউই তাঁর সম্পর্কে কথা বলেননি। সফর শুরুর পূর্বেকার সপ্তাহগুলোয় ম্যাককার্টনির নিস্প্রাণ বোলিংয়ের বিপরীতে কমপক্ষে তাঁকে দলে অন্তর্ভূক্তি করা যেতো। এছাড়াও, বৃষ্টিবিঘ্নিত শেষ টেস্টের পিচে অস্ট্রেলিয়াকে এগিয়ে নিয়ে যেতে পারতেন।
সমগ্র খেলোয়াড়ী জীবনে ৬ টেস্টে অংশগ্রহণের সুযোগ ঘটে পার্সি হর্নিব্রুকের। ৮ মার্চ, ১৯২৯ তারিখে টেস্ট অভিষেক ঘটে তাঁর। ১৯২৮-২৯ মৌসুমের অ্যাশেজ সিরিজের সর্বশেষ টেস্টে অংশ নেন। অভিষেক খেলাটিতে চার উইকেট লাভ করেন। এছাড়াও, কিছু রান তুলে অস্ট্রেলিয়ার বিজয়ে কিছুটা ভূমিকা রাখেন। ১৯২৯-৩০ মৌসুমে ৩২ গড়ে ৩৫টি প্রথম-শ্রেণীর উইকেট পেয়েছিলেন তিনি।
১৯৩০ সালের অ্যাশেজ সিরিজে অংশ নেয়ার উদ্দেশ্যে অস্ট্রেলিয়া দলের সাথে ইংল্যান্ড গমন করেন। সবগুলো টেস্টেই সপ্রতিভ অংশগ্রহণ ছিল তাঁর। ঐ সিরিজে ১৩ উইকেট লাভ করেন তিনি। সমগ্র সফরে ৯৬ উইকেট লাভ করেন। এরফলে ক্ল্যারি গ্রিমেটের পর অস্ট্রেলিয়ার দ্বিতীয় সেরা বোলার ছিলেন।
সিরিজের ৫ম টেস্টে তিনি তাঁর সেরা ক্রীড়াশৈলী প্রদর্শন করেছিলেন। সিরিজটি ১-১ ব্যবধানে ড্রয়ে পরিণত হয়েছিল। অ্যাশেজ অক্ষুণ্ন রাখার জন্য ইংল্যান্ডের ড্রয়ের প্রয়োজন ছিল। দলটি প্রথমে ব্যাটিংয়ে নেমে ৪০৫ রান তুলে। এ ইনিংসে হর্নিব্রুক কোন উইকেট লাভ করতে পারেননি। এরপর অস্ট্রেলিয়া ৬৯৫ রান তুলে। ইংল্যান্ডের দ্বিতীয় ইনিংসে পার্স হর্নিব্রুক ৭/৯২ লাভ করে ২৫১ রানে অল-আউট করে দেন। এ সফর শেষে প্রথম-শ্রেণীর ক্রিকেট থেকে অবসরগ্রহণ করেন তিনি।
১৯৩০-৩১ মৌসুমে শেফিল্ড শিল্ডের একটি খেলায় অংশ নেন। ১৯৩৩-৩৪ মৌসুমে প্রথম-শ্রেণীর ক্রিকেটে পুণরায় ফিরে আসেন। তবে, এ ফেরাটি স্বার্থকতার মুখ দেখেনি। তাস্বত্ত্বেও টুম্বাল ডিস্ট্রিক্ট ক্রিকেট ক্লাবের পক্ষে ক্লাব ক্রিকেটের খেলা চালিয়ে যান।
১৯৪০ সালে ক্লাব ক্রিকেট থেকে পার্স হর্নিব্রুক অবসর গ্রহণ করেন।
২৫ আগস্ট, ১৯৭৬ তারিখে ৭৭ বছর বয়সে কুইন্সল্যান্ডের স্প্রিং হিল এলাকায় পার্সি হর্নিব্রুকের দেহাবসান ঘটে।
গান্ধী বিফোর ইন্ডিয়া
গান্ধী বিফোর ইন্ডিয়া  হচ্ছে ২০১৩ সালের, ভারতীয় ইতিহাসবিদ রামচন্দ্র গুগা দ্বারা লিখিত একটি বই, পরিকল্পিত দুই-অংশের মোহনদাস করমচাঁদ গান্ধী'র জীবনীর প্রথম অংশ এটি। বইটিতে গান্ধী দক্ষিণ আফ্রিকায় একজন উকিল এবং সিভিল-অধিকার কর্মী হিসেবে ২১ বছরের সময়কালের কর্মজীবন থেকে ভারতে ফিরে আসার জীবনের ঘটনাগুলো উল্লেখ করা হয়েছে। দক্ষিণ আফ্রিকায় এই সময়ের মধ্যে, গান্ধী বৈষম্যের শিকার হন যে সমস্ত রঙীন লোকজন সেখানে মুখোমুখি হয়েছিল, যার মধ্যে তিনি ভারতীয় সম্প্রদায়ের অন্তর্ভুক্ত ছিলেন। সরকারের নীতির প্রতিক্রিয়ায় সত্যগ্রাহকে বিকশিত করে, এমন একটি প্রতিবাদ যেটি "সত্য শক্তি" থেকে আলাদাভাবে অনুবাদ করে।
গান্ধী বিফোর ইন্ডিয়া প্রথম প্রকাশ করা হয় পেঙ্গুইন ইন্ডিয়া দ্বারা ২ অক্টোবর ২০১৩ সালে, গান্ধীর জন্মবার্ষিকীতে। বইটির শিরোনাম 'গান্ধী আফটার ইন্ডিয়া' (২০০৭) বইয়ে থেকে সংযোজন করা হয়েছে। গান্ধী বিফোর ইন্ডিয়া বইটি সমালোচকদের দ্বারা অত্যন্ত ভালভাবেই সাড়া ফেলেছিল, উভয় মূলধারার মিডিয়া এবং পাণ্ডুলিপি জার্নাল।
ভূঁই ওকরা
ভূঁই ওকরা (বৈজ্ঞানিক নাম: "Phyla nodiflora") (ইংরেজি: frog fruit, sawtooth fogfruit, turkey tangle) হচ্ছে Verbenaceae পরিবারের Phyla গণের একটি বিরুৎ।
ভূঁই ওকরা বিরুৎ জাতীয়। জমির আইল বা মাঠের ধারে জন্মে থাকে। এদের পাতার কিনারা করাতের দাঁতের মতো। ছোট আকারের সাদা বা গোলাপি রঙের ফুল ফোটে। এদের ফল হয় খুব ছোট কালিজিরা চালের মতো। ফলের ভেতরে দুটো করে বীজ থাকে।
দক্ষিণ আমেরিকা ও যুক্তরাজ্য এর আদি নিবাস মনে করা হয়। ব্রাজিলেও এই বিরুৎ জন্মে থাকে।বাংলাদেশে প্রায় সব জেলায় এটি দেখা যায়।
কান্দাপাড়া পতিতালয়
কান্দাপাড়া পতিতালয় বাংলাদেশের সবচেয়ে প্রাচীন পতিতালয়। প্রায় ২০০ বছর আগে এর গোড়াপত্তন হয়। ২০১৪ সালে পতিতালয়টি ধ্বংস করে দেওয়ার পূর্ব পর্যন্ত এটি বাংলাদেশের দ্বিতীয় বৃহত্তম পতিতালয় হিসেবে বিখ্যাত ছিলো।
কান্দাপাড়া পতিতালয়টি বাংলাদেশের টাঙ্গাইল জেলায় অবস্থিত।
কান্দাপাড়া পতিতালয়ে মোট ঘর আছে প্রায় ৮০০টি। এখানে প্রায় ৯০০ জন যৌনকর্মী বসবাস করেন। এখানে বসবাস ও পতিতাবৃত্তিকে পেশা হিসেবে গ্রহণ করার জন্য একজন মহিলাকে আদালতে উপস্থিত হয়ে একটি হলফনামা জমা দিতে হবে এই মর্মে যে, তারা তাদের নিজস্ব পছন্দ ও জোরজবরদস্তি ছাড়াই পতিতাবৃত্তিকে পেশা হিসেবে বেছে নিয়েছে এবং তারা অন্য কোন পেশা খুঁজে পেতে অসমর্থ। বৈধ যৌনকর্মীর সংখ্যা ৯০০ জন বলা হলেও বাস্তবে এই সংখ্যা অনেকগুণ বেশী হবে। ২০১৪ সালে তাদেরকে জোরপূর্বক উচ্ছেদ করা হয়। যারা মনে করেন পতিতাবৃত্তিও একজন পেশা হতে পারে, এমন কিছু সংগঠন এই উচ্ছেদের বিরুদ্ধে আন্দোলন শুরু করে। ২০১৪ সালের শেষের দিকে বাংলাদেশ ন্যাশনাল ওমেন লয়ার্স এসোসিয়েশন যৌনকর্মীদের উচ্ছেদকে অবৈধ কর্মকান্ড বলে বাংলাদেশের উচ্চ আদালতের আশ্রয় নেয়। আদালত তাদের আবেদনের পক্ষে রায় দেন। ফলে কান্দাপাড়ার যৌনকর্মীরা তাদের পুরনো আবাস ও পেশা ফিরে পায়। বর্তমানে কান্দাপাড়া পতিতালয়টি ২ মিটার দেয়াল দিয়ে ঘিরে দেয়া হয়েছে। এর ভেতরে মূল পতিতালয়টি অবস্থিত। মূল পতিতালয়ের ভেতরে সরু রাস্তা রয়েছে, রাস্তার পাশ দিয়ে বিভিন্ন দোকান আছে।
জার্মান আলোকচিত্রশিল্পী সান্দ্রা হোইন কান্দাপাড়া পতিতালয়ে আসেন এবং এখানকার জীবনমান ও পতিতালয়ের অবস্থা নিয়ে ছবি তোলেন। ছবিগুলো প্রকাশের পর আন্তর্জাতিক মহলের কাছে কান্দাপাড়া পতিতালয়ের দুরাবস্থার চিত্র প্রকাশিত হয়ে পড়ে।
বাংলাদেশে সামাজিক ভাবে পতিতালয়কে ঘৃণ্য চোখে দেখা হয়। এখানে প্রতিদিন শত শত মানুষ যৌন সেবা নিতে আসলেও ধর্মীয় ও সামাজিক কারণে কান্দাপাড়া পতিতালয় বিভিন্ন সময় হামলা ও নির্যাতনের শিকার হতে হয়েছে।
টানবাজার পতিতালয়
টানবাজার পতিতালয় বাংলাদেশের একটি পতিতালয়। ধারণা করা হয় যে, প্রায় ৪০০ বছর আগে এই পতিতালয়ের যাত্রা শুরু হয়। ১৯৯৯ সালে পতিতালয়টি ধ্বংস করে ফেলার আগে এটি ছিলো দেশের সবচেয়ে বৃহত্তম এবং পৃথিবীর সবচেয়ে বড় পতিতালয়গুলোর মধ্যে একটি।
টানবাজার পতিতালয় নারায়ণগঞ্জ জেলার টানবাজার পার্কের পাশে কুটিপাড়ায় অবস্থিত ছিল। টানবাজার মূলত রঙ, সুতা ও কেমিক্যাল পণ্যের ব্যবসার জন্য বিখ্যাত। পতিতালয়ে যাওয়ার জন্য দুইটি রাস্তা ছিলো। একটি আশা ও মাশা নামক সিনেমা হলের পাশ দিয়ে এবং অন্যটি টানবাজার মসজিদের পাশ দিয়ে। প্রায় ৩ একর জায়গা জুড়ে গড়ে উঠেছিল এই পতিতালয়টি।
টানবাজার পতিতালয়ে প্রায় ২০০০ ঘরে ৩৫০০ এর অধিক যৌনকর্মী পতিতাবৃত্তি পেশার সাথে জড়িত ছিলো। যাদের অনেকেই বংশানুক্রমে সেখানে বসবাস করতো। প্রায় ৪০০ বছর ধরে সেখানে পতিতাবৃত্তি পেশাকে কেন্দ্র করে বাংলাদেশের সবচেয়ে বড় পতিতালয়টি গড়ে উঠেছিলো। ১৯৯৯ সালের জুলাই মাসে সাধারণ জনগণ ও পুলিশ শেষ রাতে যৌনকর্মীদের ওপর হামলা করে এবং তাদের সেখান থেকে বের করে দেয়। যৌনকর্মীদের আচার-অনুষ্ঠান পালনের ‘মা ফাতিমা মন্দির’ ভেঙে ফেলা হয়। কোন প্রকার পুনর্বাসনের ব্যবস্থা করা ছাড়াই তাদের উচ্ছেদ করার জন্য সারাদেশে বিভিন্ন সংগঠন আন্দোলন শুরু করে। পতিতালয় রক্ষা আন্দোলনে সেই সময় যারা নেতৃত্ব দিয়েছিলেন তাদের মধ্যে সর্দারনী রিতা খানম অন্যতম।
টানবাজার পতিতালয়টির স্থানে বর্তমানে মোহাম্মদ কমপ্লেক্স বানানো হয়েছে। পুরাতন পতিতালয়ের ৪/৫ তলা কিছু ভবন এখনো রয়েছে। এখান থেকে যৌনকর্মীরা সারাদেশে ছড়িয়ে পড়েন।
জেনারেল রাণী
আকলিমা আখতার, এছাড়া আকলিম আখতার, জেনারেল রাণী , রাণী-ই-ইহাইয়া খান ইত্যাদি নামে পরিচিত, একজন পাকিস্তানী যৌনকর্মী। তিনি যৌনব্যবসার সাথে জড়িত ছিলেন তার একটি নিজস্ব পতিতালয় ছিলো। জেনারেল রাণীর সাথে জেনারেল ইয়াহিয়া খানের ঘনিষ্ঠ সম্পর্ক ছিলো।
আকলিমা আখতার ১৯৩১ অথবা ১৯৩২ সালে পাঞ্জাবে জন্মগ্রহণ করেন। তিনি একজন পুলিশ অফিসারকে বিয়ে করেন। তার স্বামী বয়সে তার চেয়ে অনেক বড় ছিলো। পরবর্তীতে তিনি তার স্বামীকে ছেড়ে চলে আসেন।
বিবাহের নাটকীয় উপসংহার আকলিমা আখতারের জীবন পাল্টে দেয়। মে ২০০২ সালে একটি পত্রিকায় দেওয়া সাক্ষাৎকারে তিনি বলেনঃ“আমি দৃঢ় প্রতিজ্ঞা নিয়েছিলাম যে পুরুষদের তাদের নিজেদের ফাঁদেই শায়েস্তা করবো। আমার স্বামী ছিলেন একজন পুলিশ অফিসার। তার মধ্য দিয়ে আমি দেখেছি যে একজন ক্ষমতাশালী পুরুষের অবকাশ দরকার। এরমধ্যে অন্যতম হলো তাদের বিছানার সঙ্গী, যা কোন বিশ্বস্ত সংস্থা সরবরাহ করবে। যে যত উচ্চ ক্ষমতাশালী, তার চাহিদা তত আকাশচুম্বী।”আকলিমা আখতার জীবনের একটি নীতিবাক্য গ্রহণ করেন, তা হলো "miyan ki juti miyan ke sir" যার মানে 'পুরুষদের শায়েস্তা করো তাদের নিজেদেরই দুর্বলতায়'। এরপর তিনি পতিতাবৃত্তি ব্যবসা শুরু করেন।
ইয়াহিয়া খানের সাথে আকলিমা আখতারের ঘনিষ্ঠ সম্পর্কের কারণে তার নাম হয় জেনারেল রাণী, অর্থাৎ জেনারেলের রাণী। তার দাপ্তরিক কোন পদবী ছিলো না, তবুও রাষ্ট্র থেকে তিনি পূর্ণ প্রোটোকল সুবিধা পেতেন। অনেকে মনে করে আকলিমা আখতার ছিলেন ইয়াহিয়া খানের উপপত্নী। তবে আকলিমা তা অস্বীকার করেন এবং বলেন তারা দুইজন খুব ভালো বন্ধু।
প্রথম জীবনে আকলিমা আখতারের বিয়ে হয়েছিলো এবং তিনি ৬ জন সন্তানের জন্ম দেন।
নেতৃস্থানীয় পপ তারকা ফখরে আলম হলেন আকলিমা আখতারের নাতি। আকলিমার মাতৃ সম্পর্কীয় ভাইঝি, নওরীন, আদনান সামির মা।
মে ২০০২ সালে পাকিস্তানি গণমাধ্যম প্রচার করে আকলিমা আখতার স্তন ক্যান্সারে আক্রান্ত হয়েছেন, এছাড়া তার লিভার ও কিডনিও আক্রান্ত।
এরপর ১ জুলাই, ২০০২ সালে ৭৩ (প্রায়) বছর বয়সে শেখ জায়েদ হাসপাতাল, লাহোর এ মারা যান।
ইউসুফ ও জুলেখা
ইউসুফ ও জুলেখা নবী ইউসুফ ও পটিফারের স্ত্রীর কাহিনীর মধ্যযুগীয় ইসলামী সংস্করণকে বোঝায় যা মুসলিম বিশ্বের বিভিন্ন ভাষায় অগণিত বার লোকমুখে বলা হয়েছে। এটির সবচেয়ে বিখ্যাত সংস্করণ ফার্সি ভাষাতে জামী (১৪১৪-১৪৯২) তার হাফত আওরাঙ ("সাতটি সিংহাসন") গ্রন্থে লিখেছেন।
মধ্যযুগে শাহ মুহম্মদ সগীর, আবদুল হাকিম, শাহ্ গরীবউল্লাহ, গোলাম সফাতউল্লাহ, সাদেক আলী ও ফকির মোহাম্মদ ইউসুফ-জুলেখা কাব্য রচনা করেন। তাঁদের মধ্যে প্রথম তিনজন বাংলা এবং অন্যরা দোভাষী পুথির মিশ্র ভাষা ব্যবহার করেন। ফারসি ভাষায় ফেরদৌসী (১১শ শতক) ও জামী (১৫শ শতক) ইউসুফ-জুলেখার প্রেমকথা অবলম্বনে কাব্য রচনা করেন।
বাংলা সাহিত্যের প্রথম মুসলমান কবি শাহ মুহম্মদ সগীর, গৌড়ের সুলতান গিয়াসউদ্দিন আজম শাহের রাজত্বকালে(১৩৯৩-১৪০৯ খ্রিস্টাব্দ) ইউসুফ-জোলেখা কাব্য রচনা করেন। শাহ মুহম্মদ সগীর ছাড়াও মধ্যযুগের আরো অনেক কবি ইউসুফ-জোলেখা নাম দিয়ে কাব্য রচনা করেন। তার মধ্যে আবদুল হাকিম, শাহ গরিবুল্লাহ, গোলাম সফাতুল্লাহ, সাদেক আলী এবং ফকির মোহাম্মদ উল্লেখযোগ্য।
হাসিনা: অ্যা ডটার'স টেল
হাসিনা: অ্যা ডটার'স টেল (বাংলা: "হাসিনা: এক কন্যার গল্প") পিপলু খান পরিচালিত ২০১৮ সালের বাংলা পূর্ণদৈর্ঘ্য প্রামাণ্যচিত্র, যা বাংলাদেশের ১০ম প্রধানমন্ত্রী শেখ হাসিনার জীবনের ওপর ভিত্তি করে নির্মিত। চলচ্চিত্রটি যৌথভাবে প্রযোজনা করেছে সেন্টার ফর রিসার্চ অ্যান্ড ইনফরমেশন এবং অ্যাপলবক্স ফিল্মস। চলচ্চিত্রে শেখ হাসিনাকে স্বভূমিকায় নামচরিত্রে এবং তার বোন শেখ রেহানাকে তার স্বভূমিকায় দেখা যায়।
চলচ্চিত্রটিতে ১৯৭৫ সালে হাসিনার পিতা শেখ মুজিবুর রহমান এবং তার পরিবারের বেশিরভাগ সদস্যের হত্যাকাণ্ডের সঙ্গে জড়িত বিষয়ের উল্লেখ রয়েছে।চলচ্চিত্রটি প্রযোজনা করে অ্যাপলবক্স ফিল্মস। ছবিটির চিত্রগ্রহণ করেন সাদিক আহমেদ।
চলচ্চিত্রের আবহ সঙ্গীত পরিচালনা করেন দেবজ্যোতি মিশ্র। চলচ্চিত্রটিতে আরো দুটি ট্র্যাক রয়েছে, যার মধ্যে একটি পরিচালক পিপলু নিজেই গেয়েছেন।
চলচ্চিত্রটি ২০১৮ সালের ১৬ নভেম্বর বিশ্বব্যাপী মুক্তি পায়। শেখ হাসিনার ৭১তম জন্মদিন ২০১৮ সালের ২৮ সেপ্টেম্বর একাধিক সামাজিক যোগাযোগ সাইটসমূহে চলচ্চিত্রটির ট্রেলার মুক্তি পায়।
প্যাট্রিক হেমিংওয়ে
প্যাট্রিক মিলার হেমিংওয়ে (; জন্ম: ২৮ জুন ১৯২৮) হলেন একজন মার্কিন সাফারি ব্যবসায়ী, বন্যপ্রাণী সংরক্ষণ ব্যবস্থাপক ও লেখক। তিনি কথাসাহিত্যিক আর্নেস্ট হেমিংওয়ের দ্বিতীয় সন্তান এবং হেমিংওয়ের দ্বিতীয় স্ত্রী পলিন ফাইফারের প্রথম সন্তান। বাল্যকালে প্যাট্রিক তার পিতামাতার সাথে প্রায়শই ভ্রমণে যেতেন এবং ১৯৫০ সালে হার্ভার্ড বিশ্ববিদ্যালয় থেকে স্নাতক সম্পন্ন করেন। এর কিছুকাল পরে তিনি পূর্ব আফ্রিকায় চলে যান এবং সেখানে ২৫ বছর বসবাস করেন। তানজানিয়ায় প্যাট্রিক পেশাদার বিগ-গেম হান্টার ছিলেন ও এক দশকের অধিক সময় সাফারি ব্যবসায়ের সাথে জড়িত ছিলেন। ১৯৬০-এর দশকে তিনি মার্কিন যুক্তরাষ্ট্র কর্তৃক তানজানিয়ায় ওয়াইল্ডলাইফ ম্যানেজমেন্ট কলেজে বন্যপ্রাণী সংরক্ষণ বিষয়ের শিক্ষক হিসেবে নিয়োগ লাভ করেন। ১৯৭০-এর দশকে তিনি মন্টানায় স্থায়ী হন এবং সেখানে তিনি তার পিতার মেধাস্বত্বের দায়িত্ব লাভ করেন। তিনি তার পিতার অপ্রকাশিত উপন্যাস সম্পাদনা করেন এবং ১৯৯৯ সালে "ট্রু অ্যাট ফার্স্ট লাইট" শিরোনামে তা প্রকাশ করেন।
লা'আবস্‌ন্থা
লা'আবস্‌ন্থা (ইংরেজি: 'দি অ্যাবসিন্থ ড্রিংকার বা গ্লাস অভ অ্যাবসিন্থ; বাংলাঃ মদ্যপায়ী) এদ্‌গার দ্যগা এর আঁকা একটি তৈল চিত্র। ১৮৭৫ থেকে ১৮৭৬ সালের মধ্যে ছবিটি অঙ্কন করা হয়েছিল বলে ধারণা করা হয়। ছবিটির আসল শিরোনাম ড্যানস উন ক্যাফে, বর্তমানে ছবিটি এই নামেই বেশি পরিচিত।
চিত্রকর্মটির অন্যান্য নামের মধ্যে ফরাসি ক্যাফের ছবি (এ স্কেচ অভ এ ফ্রেঞ্চ ক্যাফে) এবং ক্যাফের মানুষ (ফিগার্স অ্যাট ক্যাফে) অন্যতম। ১৮৯৩ সালে ছবিটি যখন লন্ডনে প্রদর্শিত হয়, তখন এর নাম পরিবর্তন করে "লা'আবস্‌ন্থা" রাখা হয়, যে নামে চিত্রটি এখন বহুল পরিচিত। এটা প্যারিসের বিখ্যাত জাদুঘর মিউজি দেওরসে (Musée d'Orsay (ওরসে জাদুঘর)) এর স্থায়ী সংগ্রহে সংরক্ষিত রয়েছে।
১৮৭৫-৭৬ সালে অঙ্কিত ছবিটিতে একজন নারী এবং পুরুষকে পাশাপাশি বসে, গ্লাসে অ্যাবসিন্থ পান করতে দেখা যায়। ৯২ × ৬৮.৫ সেঃমিঃ ক্যানভাসে অঙ্কিত তৈল চিত্রটিতে আপাত দৃষ্টিতে তাদেরকে দেখে অলস এবং একাকী বলে মনে হয়। ছবিতে টুপি পরিহিত ধূমপানরত লোকটি ক্যানভাসের ডান প্রান্তের দিকের দিকে তাকিয়ে থাকতে, আর আকর্ষণীয় পোষাক এবং টুপি পরিহিত নারীটিকে শূণ্যদৃষ্টিতে মেঝের দিকে তাকিয়ে থাকতে দেখা যায়। তার সামনে টেবিলের উপর সবুজ তরল পানীয় ভরা একটি গ্লাস। ছবিটিতে ধূসর, বাদামী এবং কালো রঙের প্রাধান্য পেয়েছেঃ কফি টেবিলের ধূসর মার্বেল, সংবাদপত্র, ধোঁয়াটে পর্দা এবং মুখ; বাদামী চেয়ার এবং পোষাক; আর পুরুষটির স্যুট এবং ছায়ায় কালো রঙ।
ছবিটির নারী চরিত্রের মডেল হয়েছিলেন অভিনেত্রী অ্যালেন আন্দ্রে, তাঁকে এই ছবির পাশাপাশি এডোয়ার্ড ম্যানেটের চিত্র চেজ লে পেরে ল্যাথুইলে এবং দ্য প্লাম এও দেখা গেছে। আর পুরুষটি হচ্ছে মার্সেলিন ডেসবাউটিন , পেশায় তিনি চিত্রশিল্পী এবং খোদাইকারক।যে ক্যাফেতে তারা বসেছিলেন সেটি প্যারিসের ক্যাফে দে লা ন্যুভেল-অ্যাথেন্স।
দেগা তার এই ছবিতে চরিত্রগুলোর বিচ্ছিন্নতার উপর জোর দিয়েছেনঃ পুরুষটির হাত এবং ধূমপানের পাইপটি একটি অংশ নেই, সামনের টেবিলের উপর আড়াআড়ি ভাবা রাখা সংবাদপত্র। যার মধ্যে দিয়ে ছবিটি দর্শকের সামনে সমতল ভাবের সৃষ্টি করেছে, যা একটি বাস্তব হলমার্ক। ধারণা করা হয় ফটোগ্রাফির বিকাশের দ্বারা প্রভাবিত হয়ে এইভাবে ছবিটি অঙ্কন করেছেন দেগা।
১৮৭৬ সালে তার প্রথম প্রদর্শনীতেই ছবিটি সমালোচকদের সমালোচনার শিকার হয়, অভিহিত হয় কুৎসিত এবং ন্যক্কারজনক হিসেবে। এরপর ছবিটি সংগ্রহস্থলে রেখে দেয়া হয়। ১৮৯২ সালে ছবিটি আবার প্রদর্শীত হলে আবারো উপহাসের শিকার হয়। ১৮৯৩ সালে ইংল্যান্ডের গ্র্যাফটন গ্যালারিতে ছবিটি লা'আবস্‌ন্থা শিরোনামে আবার প্রদর্শীত হয়, এবং আরও বড় বিতর্কের কারণ হয়ে দাঁড়ায়। ছবির মানুষ এবং অ্যাবসিন্থ ইংরেজি সমালোচকদের কাছে অত্যন্ত আপত্তিকর এবং নিকৃষ্ট বলে মনে হয়েছিল। লন্ডনে প্রদর্শনীতে স্যার উইলিয়াম ব্লেক রিচমন্ড এবং ওয়াল্টার ক্রেনের মতো ভিক্টোরীয়দের কাছে চিত্রকর্মটি নৈতিকতার উপর আঘাত বলে মনে হয়েছিল। প্রতিক্রিয়াটি অবশ্য সমসাময়িক ছিল। অনেক ইংরেজ সমালোচক ছবিটিকে অ্যাবাসিন্থ এবং ফরাসিদের বিরুদ্ধে সতর্কবার্তা হিসাবে দেখেছেন। ছবির নারী সম্পর্কে জর্জ মুরের মন্তব্য ছিল: "কি অসভ্য!" তিনি আরও বলেন, "গল্পটি সুন্দর নয়, কিন্তু একটি শিক্ষা।" যদিও, তিনি তার বই মডার্ন পেইন্টিং (আধুনিক চিত্রকর্ম) এ, মুর এই চিত্রকর্মের মধ্যে দিয়ে যে নৈতিক শিক্ষা প্রদানের যে চেষ্টা করা হয়েছে সেই মন্তব্যের জন্য দুঃখ প্রকাশ করে বলেছিলেন, "ছবিটি কেবল মাত্র একটি শিল্পকর্ম, এর সাথে মদ বা সমাজ এর কোন সম্পর্কে নেই।"
লরেইন ব্রাকো
লরেইন ব্রাকো (; জন্ম: ২ অক্টোবর ১৯৫৪) হলেন একজন মার্কিন অভিনেত্রী। তিনি এইচবিওর ধারাবাহিক "দ্য সোপরানোস"-এ ডক্টর জেনিফার মেলফি এবং মার্টিন স্কোরসেজির ১৯৯০ সালের চলচ্চিত্র "গুডফেলাস"-এ কারেন ফ্রিডম্যান হিল চরিত্রে অভিনয়ের জন্য সর্বাধিক পরিচিত। "দ্য সোপরানোস" ধারাবাহিক তার অভিনয়ের জন্য তিনি শ্রেষ্ঠ অভিনেত্রী বিভাগে তিনটি প্রাইমটাইম এমি পুরস্কার (১৯৯৯, ২০০০, ২০০১) ও শ্রেষ্ঠ পার্শ্ব অভিনেত্রী বিভাগে একটি এমি পুরস্কার (২০০৭); এবং শ্রেষ্ঠ অভিনেত্রী বিভাগে তিনটি করে গোল্ডেন গ্লোব পুরস্কার (২০০০, ২০০১, ২০০২) ও স্ক্রিন অ্যাক্টরস গিল্ড পুরস্কারের (২০০০, ২০০২, ২০০৩) মনোনয়ন লাভ করেন। "গুডফেলাস" চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ১৯৯২ সালে "মেডিসিন ম্যান" ও "ট্রেসেস অব রেড" চলচ্চিত্রে তার কাজের জন্য তিনি সবচেয়ে বাজে অভিনেত্রী বিভাগে রাসবেরি পুরস্কারের মনোনয়ন লাভ করেন।
উভকামিতা-কৌতুহলী
উভকামিতা-কৌতুহলী (ইংরেজি: Bi-curious) হল এমন একটি ঘটনা যেখানে বিষমকামী বা সমকামী পরিচয়ের একজন মানুষ, যখন যৌনকর্মের জন্য এমন ব্যক্তির বিষয়ে কিছু কৌতূহল দেখায় সাধারণত যার সাথে সে যৌন সম্পর্কের পক্ষে আগ্রহী হয় না, তারা নিজেদের উভকামী তকমা থেকে আলাদা করে। কখনও কখনও শব্দটি বিষমকামিতা এবং সমকামিতার মধ্যে যৌন অভিমুখিতার একটি বিস্তীর্ণ ধারাবাহিক বর্ণনা করার জন্য ব্যবহৃত হয়। এই ধরনের ধারাবাহিকতাগুলি মুখ্যত-বিষমকামী বা মুখ্যত-সমকামীর মধ্যে অন্তর্ভুক্ত থাকে, তবে এগুলি উভকামী হিসাবে সনাক্ত না করে স্ব-সনাক্ত করা যেতে পারে। হেটেরোফ্লেক্সিবল ও হোমোফ্লেক্সিবল শব্দগুলি উভকামিতা-কৌতূহল হিসাবেও প্রয়োগ করা হয়, যদিও কিছু লেখক উভকামিতা-কৌতুহলী তকমা দ্বারা ইঙ্গিত করা "যৌনতার ... সাথে পরীক্ষা করতে চাওয়া"-এর অভাব হিসাবে হেটেরোফ্লেক্সিবিলিটি (বা "হোমোফ্লেক্সিবিলিটি") পার্থক্য করেন।
"উভকামিতা-কৌতুহলী" শব্দটি বোঝায় যে বিষমকামী ব্যক্তির ক্ষেত্রে কোনও ব্যক্তির সীমিত বা একেবারেই সমকামী অভিজ্ঞতা নেই, অথবা সমকামী ব্যক্তির ক্ষেত্রে কোনও ব্যক্তির সীমিত বা একেবারেই বিষমকামী অভিজ্ঞতা নেই, কিন্তু তারা উভকামিতা-কৌতুহলী হিসেবে স্ব-শনাক্ত করে এগিয়ে যেতে পারে যদি তারা মনে করে এই অনুভূতিগুলি যথেষ্ট পরিমাণে অনুসন্ধান করেছে, অথবা তারা যদি উভকামী হিসাবে চিহ্নিত করতে না চায়।
ডোনা স্ট্রিকল্যান্ড
ডোনা থিও স্ট্রিকল্যান্ড (; জন্ম: ২৭ মে ১৯৫৯) হচ্ছেন একজন কানাডীয় পদার্থবিজ্ঞানী, তিনি লেজার রশ্মির বিজ্ঞানের ক্ষেত্রে অগ্রণী। চাপার্ড পালস এমপ্লিফিকেশনের উন্নয়ন ঘটানোর জন্য ২০১৮ সালে জেরার মুরুর সাথে যুগ্মভাবে তিনি নোবেল অর্জন করেন। লেজার রশ্মির পালসের দৈর্ঘ্য ছোট করে এনে এর শক্তি বহুগুণে বাড়িয়ে তোলার কৌশল লেজার মাইক্রোমেশিন, লেজার সার্জারী, ভেষজবিদ্যা এবং মৌলিক বিজ্ঞানের অধ্যয়নে ব্যবহৃত হয়।
তিনি ওয়াটারলু বিশ্ববিদ্যালয়ের মহাকাশ বিভাগ ও পদার্থবিজ্ঞানের সহযোগী অধ্যাপক। মারি ক্যুরি ও মারিয়া গোপার্ট মায়ারের পরে পদার্থবিজ্ঞানে নোবেল বিজয়ী তিনি তৃতীয় নারী।
ডোনা স্ট্রিকল্যান্ড কানাডার অন্টারিওর গুলেফ শহরে ১৯৫৯ সালের ২৭ মে জন্মগ্রহণ করেন। ইংরেজি শিক্ষকএডিট যে র‍্যানি এবং তড়িৎ প্রকৌশলী লিলয়েড স্ট্রিকল্যান্ডের সন্তান তিনি।
স্ট্রিকল্যান্ড ম্যাকমাস্টার বিশ্ববিদ্যালয়ে ভর্তি হতে চেয়েছিলেন, কারণ প্রকৌশল পদার্থবিজ্ঞান বিশেষ করে লেজার ও তড়িৎ অপটিক্সের প্রতি তার আগ্রহ ছিল। ​১৯৮১ সালে স্ট্রিকল্যান্ড ম্যাকমাস্টার বিশ্ববিদ্যালয় থেকে প্রকৌশল পদার্থবিজ্ঞানে স্নাতক সম্পন্ন করেন এবং ১৯৮৯ সালে রোচেস্টার বিশ্ববিদ্যলয় থেকে পদার্থবিজ্ঞানে, (মুলত অপটিক্সের উপর) পিএইচডি করেন। তার ডক্টরাল থিসিসের শিরোনাম ছিল "ডেভেলপমেন্ট অব এন আল্ট্রা-ব্রাইট লেসার এন্ড এন এপ্লিকেশন টু মাল্টিফোটন আয়োনাইজেশন"। তিনি ডক্টরাল রিসার্চ সম্পন্ন করেন ল্যাবরেটরী ফর লেজার এনার্জেটিক্সে এবং তার বৈজ্ঞানিক উপদেষ্টা ছিলেন জেরার্ড মুরু। তারা যুগ্মভাবে ১৯৮৫ সালে এই বিশ্ববিদ্যালয়ে চার্পড পালস অ্যামপ্লিফিকেশনের এমন কৌশল আবিষ্কার করেন যার ফলে "লেজার রশ্মির পালসের দৈর্ঘ্য ছোট করে এনে এর শক্তি বহুগুণে বাড়িয়ে তোলা হয় এবং লেসার বিমের কোনো ক্ষতিও হয় না"। এ আবিষ্কারের দরুন তারা দুইজনেই ২০১৮ সালে পদার্থবিজ্ঞানে নোবেল লাভ করেন সিপিএ পদ্ধতিতে শুধু পালসের শক্তিই বহুগুণ বৃদ্ধিই নয়, লেজার সিস্টেমের আকারো অনেক ছোট করে আনা সম্ভব হয়েছে, যার ফলে একটি টেরাওয়াট লেজার সিস্টেম সাধারণ একটি টেবিলের ওপর ("table-top terawatt lasers") স্থাপন করা সম্ভব।
তিনি ২০১১ তে সহ সভাপতি এবং ২০১৩ তে দ্য অপটিক্যাল সোসাইটির সভাপতি হিসেবে দায়িত্ব পালন করেন এবং বিজ্ঞান সাময়িকী (জার্নাল অপটিক লেটার্সের সম্পাদক হিসেবে ২০০৪ থেকে ২০১০ পর্যন্ত দায়িত্ব পালন করেন।
১৯৯৯ সালে স্ট্রিকল্যাণ্ড তার গবেষণা এবং বৈজ্ঞানিক বিষয়ে নের্তৃত্বদানের হেতু অন্টারিওর প্রিমিয়ার রিসার্চ এক্সসেলেন্স পদক ও ২০০০ সালে কটরেল স্কলার এওয়ার্ড পান। তিনি ২০০৮ সালে আমেরিকার অপটিক্যাল সোসাইটির ফেলো হন।পদার্থবিজ্ঞান থেকে স্ট্রিকল্যাণ্ডের নোবেল প্রাপ্তির পর ওন্টারিওর প্রধানমন্ত্রী ডৌগ ফোর্ড সংসদে তাকে অবিনন্দন জানান। কানাডার প্রধানমন্ত্রী জাস্টিন ট্রুডো তাকে অভিনন্দন জানান, তিনি বলেন, "ড. স্ট্রিকল্যান্ড যা অর্জন করেছেন নারীর পদার্থবিজ্ঞানের অর্জন হিসেবে তাকে উৎযাপন করা উচিত এবং নারীর বিজ্ঞান ও প্রযুক্তিতে পেশা গঠনের জন্য তার এ অর্জন প্রেরণাদায়ী হয়ে উঠবে। যখন নারীর ক্ষমতায়ন হয় তাদের প্রয়োজন স্টেম ক্ষেত্রে উন্নয়ন করা, যার ফলে সবাই সুবিধাভোগ করতে পারে...[ড.মুরু এবং ড. স্ট্রিকল্যান্ডের] কাজ চোখের অপারেশনে ভূমিকা রাখবে একইসাথে তা ক্যান্সার থেরাপি ও ভবিষ্যতে পদার্থবিজ্ঞান সংক্রান্ত গবেষণায় গুরুত্বপূর্ণ প্রভাব রাখবে বলেই আশা করা যায়"।
জরাযুর ক্যান্সার
জরায়ুর ক্যান্সার যা গর্ভাশয় ক্যান্সার নামেও পরিচিত। জরায়ু কলা থেকে উদ্ভূত যেকোন ধরনের ক্যান্সারই জরায়ুর ক্যান্সারের অন্তর্ভুক্ত। বেশ কয়েক ধরণের ক্যান্সার এই শ্রেণীর অন্তর্ভুক্ত, যার মাঝে বিশ্বব্যাপী সবচেয়ে পরিচিত সার্ভিকাল ক্যান্সারও (সাধারণত জরায়ুর নিচের সরু অংশ থেকে উদ্ভূত) রয়েছে। উন্নয়নশীল দেশগুলোর মহিলাদের মধ্যে যে ক্যান্সার অধিক পরিমাণে দেখা যায় তার মধ্যে এটি দ্বিতীয় স্থানে রয়েছে। বাংলাদেশের ক্যান্সার আক্রান্ত নারীদের শতকরা ৩০ ভাগই হচ্ছেন জরায়ু মুখের ক্যান্সারের শিকার। এন্ডোমেট্রিয়াল ক্যান্সার (বা জরায়ুর ভিতরের আবরণের ক্যান্সার) দ্বিতীয় সর্বাধিক প্রচলিত ক্যান্সার, এবং উন্নত দেশগুলির নারীদের মধ্যে এই ক্যান্সারে আক্রান্ত হওয়ার আধিক্য বেশি হওয়ায় এটি বিশ্বব্যাপী এটি চতুর্থ স্থানে রয়েছে।
নির্দিষ্ট কিছু উপাদান জরাযুর ক্যান্সারের কারণ হলেও, স্থূলতা, বৃদ্ধ বয়স, এবং মানব প্যাপিলোমা ভাইরাস (এইচপিভি-১৬, ১৮) সংক্রমণ জরাযুর ক্যান্সারের ঝুঁকি বৃদ্ধি করে। প্রথম দিকে এই ক্যান্সারে আক্রান্ত হলে কোন লক্ষণ বা উপসর্গ নাও দেখা দিতে পারে, কিন্তু অনিয়মিত মাসিকের রাস্তা দিয়ে রক্তপাত, গ্যাস, বদহজম, কোষ্ঠকাঠিন্য অথবা হালকা খাবারের পর পেট ভর্তি লাগা, পেটে অস্বস্তি লাগা, ইত্যাদি খুব বেশি হলে তা জরায়ু ক্যানসারের লক্ষণ হতে পারে। প্রাথমিক অবস্থায় ধরা পড়লে বেশিরভাগ ক্ষেত্রেই অস্ত্রোপচার বা ঔষধ সেবনের মধ্যে দিয়ে অধিকাংশ ধরনের গর্ভাশয় ক্যান্সার নিরাময় করা সম্ভব। কিন্তু ক্যান্সার যদি জরায়ু কলা অতিক্রম করে ছড়িয়ে পরে, তখন কেমোথেরাপি, বিকিরণ থেরাপির সমন্বয়ে, অথবা অস্ত্রোপচারের মত আরও উন্নত চিকিৎসার প্রয়োজন হতে পারে।
জরায়ুর ক্যান্সারের কারণগুলো এখনও নিশ্চিতভাবে জানা যায় নি, তবে হরমোনের ভারসাম্যহীনতা এর একটি অন্যতম কারণ হতে পারে বলে ধারণা করা হচ্ছে. এই ক্যান্সারের কোষগুলোয় এস্ট্রোজেন রিসেপ্টর রয়েছে বলে জানা যায়, যা হরমোনের সাথে বিক্রিয়া ঘটিয়ে কোষের বৃদ্ধি ঘটায়, যা পরবর্তীতে ক্যান্সারে রূপান্তরিত হয়.
তবে ঠিক কি ভাবে এই বিক্রিয়া ঘটে তা এখনও অজানা রয়েছে.
জরায়ুর ক্যান্সার যা গর্ভাশয় ক্যান্সার বলতে জরায়ু কলা থেকে উদ্ভূত সকল ধরনের ক্যান্সারকেই বোঝায়।
ইউটেরিন ক্যান্সারে আক্রান্ত হয়ে ২০১০ সালে বিশ্বজুড়ে ৫৮,০০০ মৃত্যু ঘটে। ১৯৯০ সালে যার পরিমাণ ছিল ৪৫,০০০।
জরায়ুর ক্যান্সার যুক্তরাজ্যের (২০১১ সালে প্রায় ৮,৫০০ মহিলাদের মধ্যে এই রোগ নির্ণয় করা হয়) মহিলাদের চতুর্থ সর্বাধিক ক্যান্সার, এবং এটা নারীদের ক্যান্সারে মৃত্যুর দশম সর্বাধিক কারণ (২,০০০ মানুষের ২০১২ সালে মারা যান)।
বাংলাদেশে প্রতি বছর সার্ভিকাল ক্যান্সারে ৬৫৮২ জন মারা যায়। প্রতি বছর ১১,৯৫৬ জন এই রোগে চিহ্নিত হন। প্রায় ৫৮.৭ মিলিয়ন নারী (১৫ বা তার বেশি বয়সের) যেকোন সময় এই রোগে আক্রান্ত হওয়ার ঝুঁকি বহন করছেন বলে ধারণা করা হয়।